HMS Chieftain (R36)

Το HMS Chieftain ήταν αντιτορπιλικό κλάσης C του Βασιλικού Ναυτικού που εντάχθηκε σε υπηρεσία τον Μάρτιο του 1946 και διαλύθηκε για σκραπ το 1961.

 Κατασκευή 
Το Ναυτικό παρήγγειλε το Chieftain στις 24 Ιουλίου 1942. Ήταν ένα από τα οκτώ σκάφη της υποκλάσης Ch που ναυπηγήθηκαν στα πλαίσια του ενδιάμεσου προγράμματος του 1942. Οι εργασίες ξεκίνησαν στις 27 Ιουνίου 1943 και η καθέλκυση έλαβε χώρα στις 26 Φεβρουαρίου 1945."Jane's Fighting Ships of World War II 1946/7", Jane's Publishing Company, London, UK, 1946, reprinted by Crescent Books, Avenel, New Jersey, USA, 1995, ISBN 0-517-67963-9, page 52. Εντάχθηκε σε υπηρεσία στις 7 Μαρτίου 1946 και κατά συνέπεια δεν συμμετείχε σε επιχειρήσεις του Δευτέρου Παγκοσμίου Πολέμου.

 Επιχειρησιακή ιστορία 
Το Chieftain εντάχθηκε στην 1η Μοίρα Αντιτορπιλικών με κύρια βάση τη Μάλτα. Μαζί με άλλα σκάφη ανέλαβε την παρεμπόδιση της παράνομης μετανάστευσης στην Παλαιστίνη. Μάλιστα αναχαίτισε τρία πλοία, εκ των οποίων το ένα κατάφερε να διαφύγει.Palestine Patrol by the Royal Navy, article in Shipping - Today & Yesterday No. 203 January 2007 p.42, photograph p.38 Το 1954 εκσυγχρονίστηκε, μεταξύ των άλλων μέσω της αντικατάστασης του οπίσθιου πύργου πυροβόλων από δύο ανθυποβρυχιακά ολμοβόλα, ενώ το 1956 ήταν ξανά ενεργό κατά τη διάρκεια της Κρίσης του Σουέζ. Μετά τα γεγονότα στο Σουέζ παροπλίστηκε και τελικά διαλύθηκε για σκραπ το 1961.

 Παραπομπές 

 Βιβλιογραφία 



Κατηγορία:Αντιτορπιλικά κλάσης C (1943) του Βασιλικού Ναυτικού
Κατηγορία:Αντιτορπιλικά του Ηνωμένου Βασιλείου του Β΄ Παγκοσμίου Πολέμου